"נוער מוביל עתיד בטוח"

**קידום ערך קדושת החיים**

**תיאור התוכנית**

תופעת האלימות החברתית והפגיעה בחיי אדם הינה תופעה גוברת ומחמירה בחברה בכלל ובחברה הבדואית בפרט והמודעות לקיומה מצביעה על צורך להתגייס למען איתור , טיפול ומעקב אחר האירועים על מנת לצמצם ולמנוע את הפגיעה בזולת .

הדתות למיניהן הזכירו רבות את חשיבות היחס המכבד לבני אדם, וציוו להתנהג אחד לשני בצורה מכבדת ,הוגנת הכוללת הקשבה, כבוד, חמלה ,דאגה ,סבלנות וסובלנות.

לצד קידום ערך קדושת החיים כערך יסוד ומנחה, תכנית ייחודית זו הינה תכנית המשלבת בתוכה מענה ליעדי משרד החינוך השונים הדוגלים בפיתוח אקלים חינוכי מיטבי וגם הטמעת ערכים חברתיים וכישורי חיים המכוונים לפיתוח יכולת ההכלה של כל פרט במערכת החינוך ובכלל.

התכנית מוצעת כמסלול לתעודת בגרות חברתית בנושא קידום ערך "קדושת החיים" ומיועדת להפעלה בכלל בתי הספר העל יסודיים ביישוב חורה במשך 3 שנים על פי קריטריונים של תעודת בגרות חברתית (30 ש' הכשרה, 60 ש' התנדבות בתחום הנ"ל והגשת יומן מסע לתלמיד), ובה ישתתפו 12 תלמידים מובילים מכל בית ספר ביישוב.

רכזי המעורבות חברתית והיועצים החינוכיים יטמיעו את התכנית בקרב התלמידים במסגרת שעות אחרי צהריים בהסתמך על מערך תוכן מותאם לצרכי המגזר הבדואי.

**מטרות העל של התוכנית**

* קידום הנושא הערכי הרב שנתי שמשרד החינוך מוביל תחת הכותרת "**האחר הוא אני".**
* קידום והטמעת ערך קדושת החיים כחלק בלתי נפרד מפיתוח אקלים חינוכי מיטבי בביה"ס.
* העשרת קהילת בית הספר במיומנויות, ערכים וכישורי חיים המסייעים לשמירה על ערך קדושת החיים.
* הגברת הפעילות במעורבות החברתית בקרב בני נוער בחברה הבדואית.
* פיתוח כישורי מנהיגות בקרב בני נוער בחברה הבדואית.
* הטמעת יעד ההכלה.

**אוכלוסיית היעד של התוכנית**

* 60 תלמידי כיתות י' מובילים מבתי הספר העל יסודיים ביישוב חורה.

**תיאור תהליך**

* חשיפת התכנית בפני מנהלי בתי הספר ,מחנכים, יועצים ורכזי חינוך חברתי.
* איתור קבוצת התלמידים המשתתפים בתכנית.
* קביעת מסגרת ההכשרה(זמן ומקום) בתיאום עם רכזת המעורבות הרשותית.
* הכשרה לבני נוער על פי תכנית ההכשרה המצורפת.
* ליווי ומעקב אחר יישום התכנית.
* תיעוד והערכה.

**מסגרת, היקף ומשך התכנית**

* + התכנית תופעל במשך 3 שנים ותחל מחודש ינואר ועד סוף חודש יוני בשנה"ל תשע"ד.
  + התלמידים ישתתפו ב 15 מפגשי הכשרה לאורך שעתיים במסגרת זמן שאינו חופף לשעות הלימודים הפורמאליות.

**גורמים אחראיים ורלוונטיים להפעלת התכנית:**

* עלי אלקרנאוי- פיקוח כולל
* טאלב אבו חמאד- מפקח רשותי מינהל חברה ונוער
* סנא ג'בארין.- המפקחת על הייעוץ
* יוסף אלעטאונה- מנהל מחלקת חינוך
* אלא עדוי – חברת צוות ויועצת חינוכית מקיף אלנור חורה
* מנחה נוער וקהילה - מונא אבו סבית
* אברהים סיאח – מנהל יחידת הנוער
* אימאן אלעטאונה – רכזת מעורבות חברתית רשותית
* מנחים- יועצים חינוכיים ורכזי מעורבות חברתית בחורה.

**תכנים מרכזיים לתוכנית**

* ערך קדושת החיים-חשיפה ועיבוד
* מנהיגות וערכים
* ערך קדושת החיים בהיבטי דת, מסורת וחוק
* ערכים וכישורי חיים מובילים לקדושת החיים
* מעורבות חברתית- הגדרה וכלים
* תופעת האלימות-סוגים,מאפיינים,גורמים ואלטרנטיבות
* מיומנויות הדרכה
* מנהיגות ומעורבות בני נוער בעידן התקשורתי
* מימוניות בניית תכנית מעורבות - משלב המיפוי לשלב היישום בפועל

**תכנית להכשרת חניכים נוער מוביל עתיד בטוח - "קדושת החיים"**

**מסלול לתעודת בגרות חברתית**

|  |  |  |  |  |  |  |
| --- | --- | --- | --- | --- | --- | --- |
| **מס'** | **תאריך** | **מפגש** | **פירוט המפגש** | **היקף שעות** | **אחריות** | **הערות** |
| 1 |  | פתיחה | * היכרות * תיאום ציפיות * הצגת סילבוס הקורס, חזון ורציונל התוכנית | 2 ש' | יועץ\ת  רכז מעורבות | בית ספרי |
| 2 |  | מנהיגות וערכים | * בירור המושג "מנהיגות" * מנהיגות מהי? ערכים בדמות המנהיג הרצוי | 2 ש' | יועץ\ת  רכז מעורבות | בית ספרי |
| 3 |  | ערך קדושת החיים בין מקורות למציאות | * קדושת החיים בין תיאוריה למציאות * ערך החיים, גורמים ,תוצאות ודרכי התמודדות עם מצבי קונפליקט | 2 ש | יועץ\ת  רכז מעורבות | בית ספרי |
| 4 |  | ערך קדושת החיים בהיבטי דת, מסורת וחוק | * היבט דת אסלאם * היבט מסורת * היבט חוק המדינה | 2 ש | יועץ\ת  רכז מעורבות | בית ספרי |
| 5 |  | ערכים וכישורי חיים מובילים לקדושת החיים | * סדנה לעיבוד הערכים וכישורי חיים המובילים לערך קדושת החיים (מהמפגש הקודם) | 2 ש | יועץ\ת  רכז מעורבות | בית ספרי |
| 6 |  | מעורבות חברתית | * מה זה מעורבות חברתית? * איך להיות מעורב? * מסלול תעודת בגרות חברתית | 2 ש | יועץ\ת  רכז מעורבות | בית ספרי |
| 7 |  | תופעת האלימות | * מה זה אלימות? הגדרת התופעה * סוגים, מאפיינים , השלכות ודרכי התמודדות | 2 ש | יועץ\ת  רכז מעורבות | בית ספרי |
| 8 |  | מיומנויות הדרכה | * הקניית כלים להדרכה, חינוך למיומנויות הדרכה * מדריך בראייה קהילתית * קפה דילמה – התמודדות עם דילמות מהשטח. | 2ש' | יועץ\ת  רכז מעורבות |  |
| 9 |  | מנהיגות נוער בעידן התקשורתי: | * המדיה והעולם הדיגיטלי כאמצעי לקידום ערך קדושת החיים. | 2ש' | יועץ\ת  רכז מעורבות |  |
| 10 |  | היבטים ארגוניים של התוכנית | * מיפוי צרכים ברשות * בניית תכנית פעולה (מה צריך? מה אני יכול? מה בחרתי להוביל? | 2ש' | יועץ\ת  רכז מעורבות |  |
| 11 |  | הצגת תוצרים | * הצגת תכנית פעולה לקראת שלב היישום ( של שלישיות) | 2 ש' | יועץ\ת  רכז מעורבות |  |
| 12 |  | הצגת תוצרים | * המשך הצגת תכנית פעולה לקראת שלב היישום ( של שלישיות) | 2 ש' | יועץ\ת  רכז מעורבות |  |
| 13 |  | סיור | פירוט בהמשך |  |  |  |

**בהצלחה**

**צוות; התכנית**